Šahovski turnir u Bugojnu
Šahovski turnir u Bugojnu je bio tradicionalni međunarodni šahovski pojedinačni turnir održavan u Bugojnu u Bosni i Hercegovini (tada SFRJ) od 1978. do 1986. godine. Na turniru su učestvovali mnogi poznati šahovski velemajstori, te je u to vrijeme bio jedan on najjačih svjetskih šahovskih turnira. Na turnirima u Bugojnu učestvovalo je šest svjetskih šahovskih prvaka: Anatolij Karpov, Boris Spaski, Mihail Talj, Gari Kasparov, Vasilij Smislov i Tigran Petrosjan. Održano je ukupno pet turnira, koji su organizirani svake dvije godine.